***„A FOCI MINDENKIÉ!”***

**Kisközösségek Alternatív Labdarúgó Programja**

**Eljárási Rend**

**2021/2022.**

Tartalomjegyzék

1. A program céljai

2. A program szervezője

3. A program felépítése és időrendje

4. A program résztvevői

5. Nevezés

6. Részvételi díjak és költségek

7. A program lebonyolítása

8. Igazolás

9. Sportági rendelkezések

10. Játékszabályok

11. Mérkőzés rendezési feladatok

12. Adminisztrációs feladatok

13. A megyei grassroots koordinátorok egyéb feladatai

14. A program díjazásai

15. Iránymutatás a COVID-19 járványügyi készültség időszakában

**1. A program céljai**

A Kisközösségek Alternatív Labdarúgó Programja, mint program céljai:

1. a magyar labdarúgás fejlesztése, a női és férfi szabadidős labdarúgás népszerűsítése;
2. példaértékű kistelepülési grassroots futball program működtetése a 6 éves kortól;
3. játéklehetőség biztosítása a nem versenyszerűen sportoló magánszemélyek részére a labdarúgás gyakorlásához szükséges keretek biztosítása, a versenyszerűen nem sportoló személyek testmozgásának, egészséges életmódjának a támogatása;
4. a települések / önkormányzatok közötti kapcsolatok kiépítése, a fiatalok közötti sportbarátságok kialakítása, elmélyítése;
5. az egészséges életmódra nevelés társadalmi céljai megvalósításának elősegítése;
6. a fair play szellemiség és magatartásforma népszerűsítése, érvényre juttatása;
7. a Magyar Labdarúgó Szövetség (a továbbiakban: MLSZ) tevékenységének és támogatóinak népszerűsítése.

**2. A program szervezője**

A Kisközösségek Alternatív Labdarúgó Programját az MLSZ írja ki. A programot az MLSZ Megyei / Budapesti Igazgatóságai szervezik és bonyolítják le, lehetőleg a megyei labdarúgó sportszervezetek létesítménybázisainak igénybevételével. A program mérkőzéseit lehetőség szerint szabadtéren kell megrendezni, törekedve a meglévő szabadtéri infrastruktúra maximális kihasználására.

**3. A program felépítése és időrendje**

A program 2021. július 1-jén kezdődik és 2022. június 30-án ér véget.

A benevezett csapatokat az MLSZ Megyei / Budapesti Igazgatóság grassroots koordinátora területi alapon csoportokba sorolhatja. A program mérkőzéseire – a csoportokba osztott csapatok számától függően – két-, három- vagy négyfordulós bajnokságként, tornarendszerben, vagy mint fesztivál kerülhet sor, téli szünet közbeiktatásával.

**A program őszi időtartama:** 2021. július 1. – december 31.

**A program tavaszi időtartama:** 2022. január 1. – június 30.

**4. A program résztvevői**

Korcsoport: a program több korosztályban kerül kiírásra

1. 6–10 éves korig (az ebben a korosztályban megrendezett versenyen elejétől végéig a lányok és fiúk együtt is szerepelhetnek); lebonyolítási forma: fesztivál;
2. 11–14 éves korig (csak fiúk, vagy csak lányok szerepelhetnek a csapatokban);
3. 15–18 éves korig (csak fiúk, vagy csak lányok szerepelhetnek a csapatokban);
4. 16 éves kor felett (csak fiúk, vagy csak lányok szerepelhetnek a csapatokban).

|  |  |  |
| --- | --- | --- |
| **korosztály** | **felső korhatár** | **alsó korhatár** |
| **6-10 éves korig** | 2011.01.01-én és utána születettek | betöltött 6. év vagy 2015.09.01-én és azelőtt születettek |
| **11-14 éves korig** | 2007.01.01-én és utána születettek | betöltött 11. év vagy 2010. 09.01-én és azelőtt születettek |
| **15-18 éves korig** | 2003.01.01-én és utána születettek | betöltött 15. év vagy 2006. 09.01-én és azelőtt születettek |
| **16 év felett** |  | betöltött 16. év vagy 2005. 09.01-én és azelőtt születettek |

A nevezhető korosztályok megyénként eltérhetnek.

A Kisközösségek Alternatív Labdarúgó Programban azok a települések / önkormányzatok / kisközösségek / baráti társaságok / munkahelyi közösségek, stb. csapatai vehetnek részt, amelyek minimum 6, maximum 18 fő nő / leány vagy minimum 6, maximum 18 fő férfi / fiú játékost regisztrálnak csapatonként.

**Korlátozás:** az MLSZ és bármely más ország labdarúgó-szövetségének 2021/2022-es alap- és kiegészítő versenyrendszereiben érvényes versenyengedéllyel rendelkezők nem nevezhetők. Amennyiben egy játékosnak érvényes a versenyengedélye, de a 2021/2022-es szezonban még nem lépett pályára egyesületében, az MLSZ Megyei / Budapesti Igazgatóságon a labdarúgó kérelmezheti annak visszavonását, és a visszavonást követően szerepelhet a programban.

1. A program nem minősül a Sporttörvény szerint a versenyszerűen sportolók számára kiírt versenyrendszernek;
2. Amennyiben a programba a nevezési időszakban regisztrált játékosoknak vált ki egy sportszervezet versenyengedélyt, ezt követően a versenyengedéllyel rendelkező játékos nem vehet részt a programban;
3. Ha egy településről több csapat is nevez, egy adott játékos csak egy csapatban szerepelhet;
4. Egy településről nevező csapat tagjainak az adott településre bejelentett állandó vagy ideiglenes lakcímmel kell rendelkezniük;
5. A program mérkőzésein mindenki a saját felelősségére vesz részt;
6. Az őszi és a tavaszi fordulók között lehetséges egy csapatban 3 indoklás nélküli játékoscsere, vagy 3 fő erejéig a csapatlétszám 18 főig való utólagos „feltöltése”, amit a Megyei / Budapesti Igazgatóságok felé a tavaszi program kezdete előtt legkésőbb 5 nappal kell jelezni;
7. Minden egyes csapatot minden egyes mérkőzésre kötelező jelleggel el kell, hogy kísérjen egy fő, a nevezési lapon szereplő 18 év feletti kísérő (a továbbiakban: csapatvezető)!

**5. Nevezés**

1. **Nevezés módja, határideje:** az MLSZ Megyei / Budapesti Igazgatóságon adhatók le a nevezések a „**Nevezési lapon**” (1. sz. melléklet: Nevezési lap) e-mailben vagy nyomtatott formában. A nevezési határidőt a területileg illetékes MLSZ Megyei / Budapesti Igazgatósága határozza meg.
2. **Nevezést végző személy:** a nevezés során a csapat nevében bárki kitöltheti a csapatlistát, de kötelezően meg kell jeleníteni a kitöltő nevét, e-mail címét és telefonszámát; a 18 éven felüli kísérő-csapatvezető nevét, e-mail címét és telefonszámát; a csapatkapitány nevét, e-mail címét és telefonszámát;
3. **Nevezhető csapatok száma:** nincs korlátozás;
4. **Nevezés menete:** a nevezési lap MLSZ Megyei / Budapesti Igazgatóságára történő eljuttatását követően, legkésőbb 10 napon belül küldi ki a szervező MLSZ Megyei / Budapesti Igazgatósága a megadott e-mail címekre az MLSZ által jóváhagyott csapatlistát, amely nevezési lapként is funkcionál. A kinyomtatott nevezési lapokat az adott település / önkormányzat vezetője köteles ellátni az aláírásával és az önkormányzat pecsétjével. A település / önkormányzat vezetője köteles ellenőrizni, hogy a nevezési lapon leadott személyek az adott településre bejelentett állandó vagy ideiglenes lakcímmel rendelkeznek**-**e;
5. A nevezéskor leadott és a program során használt **csapatnév** az önkormányzat nevéből és egy – az MLSZ által elfogadott (a közízlést, a közerkölcsöt, a mindennapi együttélést nem sértő) fantázianévtagból állhat;
6. A **csapatlista esetleges módosítása** után újabb nevezési lapot köteles kitölteni a csapat, amit a település / önkormányzat vezetője újra alá kell, hogy írjon, le kell pecsételjen és azt soron kívül le kell adni az grassroots koordinátornak.

**6. Részvételi díjak és költségek**

1. A program rendezési költségeit az MLSZ illetékes Megyei / Budapesti Igazgatóság állja, nevezési díj nincs;
2. Az utazási költség a csapatokat terheli.

**7. A program lebonyolítása**

Az MLSZ Megyei / Budapesti Igazgatóságok grassroots koordinátorai a nevezési időszak végét követően készítik el a csapatok csoportba sorolását, valamint a sorsolást.

Az érintett csapatok a csoportokba sorolás tekintetében a Megyei / Budapesti Igazgatóságok grassroots koordinátoraitól kapnak értesítést.

**8. Igazolás**

1. A csapatvezetők kötelesek bemutatni a mérkőzés játékvezetőjének, az igazgatóság versenyügyi biztosának, vagy a grassroots koordinátornak a nevezés MLSZ általi jóváhagyása után kapott e-mailben szereplő, az település / önkormányzat vezetője által aláírt és pecséttel ellátott „Nevezési lapot”;
2. A játékvezető, az igazgatóság versenyügyi biztosa vagy a grassroots koordinátor kizárólag a kinyomtatott „Nevezési lapon” szereplő játékosokat igazolja/ellenőrzi le, a helyszínen utólagos nevezés nem fogadható el;
3. A játékosok – a játékvezető, az igazgatóság versenyügyi biztosa, vagy a grassroots koordinátor kérésére – kötelesek bemutatni valamely fényképes hivatalos igazolványukat (személyigazolvány vagy diákigazolvány vagy útlevél vagy vezetői engedély) személyazonosságuk igazolására;
4. A csapatvezetők kötelesek bemutatni a játékvezetőnek, az igazgatóság versenyügyi biztosának, vagy a grassroots koordinátornak a csapat 18. életévét a program első mérkőzéséig nem betöltő játékosai „**Törvényes képviselőinek nyilatkozatát**”; (2. sz. melléklet: Törvényes képviselő nyilatkozata)
5. Jogosulatlan játékos szerepeltetésének megvalósulása esetén a vétkes csapatot a programszervező MLSZ Megyei / Budapesti Igazgatóság az 1. esetben 1 pont levonással, a 2. esetben 3 pont levonással sújtja, 3. esetben pedig kizárja a programból. A jogosulatlan játékos(ok) szerepeltetése mellett lejátszott mérkőzés végeredményét és 3 pontját 3–0-s gólkülönbséggel a vétlen fél javára kell igazolni azokban az esetekben, ha a pályán elért eredmény a vétlen fél szempontjából kedvezőtlenebb, mint a 3–0-ra megváltoztatott eredmény. A jogosulatlanul szereplő játékos(ok) által szerzett gól(oka)t utólag érvényteleníteni kell.

**9. Sportági rendelkezések**

1. **Pályaméret:** alapesetben 20x40 m, de a csapatok korosztályától és a játékosok létszámától függően ettől eltérő pályamérettel is lehet az adott programot rendezni;
2. **Büntetőterület:** alapesetben 6 méteres körív;
3. **Büntetőpont:** alapesetben 7 méter távolságra;
4. **Játékidő:** alapesetben 1x20 perc futó órával, de a játékidő a résztvevők számától függően a programszervező döntése alapján ettől eltérő is lehet;
5. **Kapuméret:** alapesetben 3x2 méter;
6. **A játéktér felülete:** lehetőség szerint jó minőségű füves / műfüves / rekortán pályák (de ettől eltérő is lehet: pl. salakos, vagy bitumen), amennyiben az időjárás szükségessé teszi, fedett pályák;
7. **Labdaméret:** korosztálytól függően 4-es vagy 5-ös;
8. **Csapatlétszám:** alapesetben 5+1 (5 fő mezőnyjátékos + 1 fő kapus) fő, de ettől eltérő csapatlétszámmal is lehet az adott programot rendezni. Maximálisan az előzetesen a csapatba regisztrált játékosok száma 18 fő lehet;
9. **Csere:** a cserelehetőség folyamatos, a cserét a saját cserepadhoz legközelebb eső oldalvonalnál kell végrehajtani;
10. **Felszerelés:** a mezőnyjátékosok lehetőleg egységes, az ellenféltől jól elkülönülő, számozott mezekben lépjenek pályára! A kapus köteles a saját, és az ellenfél mezőnyjátékosaitól is eltérő mezben pályára lépni! A mérkőzéseken kizárólag a pálya talajának megfelelő cipőben lehet pályára lépni, bármilyen fém stoplis cipő viselete szigorúan tilos, műanyag- és gumistoplis cipő, illetve edzőcipő használata javasolt. Szemüveg viselése tiltott, a játékosok csak sportszemüvegben léphetnek pályára;
11. **Játékvezető:** a Kisközösségek Alternatív Labdarúgó Programja egyes mérkőzéseinek játékvezetője egyszemélyben felelős a szabályok betartatásáért és a fair play szellemében történő lebonyolításért. A játékvezető-küldést az MLSZ Megyei / Budapesti Igazgatóságok intézik;
12. A játékvezető jogköre és hatásköre kiterjed az adott mérkőzés során a játékszabályok és a fair play szabályainak betartatására. Alkoholos vagy kábítószeres befolyásoltság alatt lévő játékos pályára lépése tiltott. Amennyiben a játékvezető azt tapasztalja, hogy a játékos alkoholos vagy kábítószeres befolyásoltság alatt áll, a játékost azonnali hatállyal, piros lappal végleg ki kell, hogy állítsa. Amennyiben tornarendszerben zajlik a program, az így eltiltott játékos a torna további mérkőzésein sem léphet már pályára;
13. **Mérkőzésjegyzőkönyv:** a mérkőzés jegyzőkönyvébe az adott mérkőzésen szereplő játékosokat, a gólt szerzőket, a sárga és piros lappal büntetetteket, valamint a végeredményt kell rögzíteni (amennyiben a mérkőzések két félidőből állnak, akkor a félidei eredményt is rögzíteni kell);
14. **Óvás:** a mérkőzés végeredményével szemben a mérkőzésen játszó csapatok a mérkőzést követő 2. munkanap 14:00 óráig nyújthatnak be óvást az illetékes programszervező Megyei / Budapesti Igazgatóság versenyügyi biztosának vagy grassroots koordinátorának címezve írásban, e-mail-en elküldve vagy személyesen átadva. Az óvást a benyújtástól számított 10 napon belül köteles elbírálni a program szervezője.

**10. Játékszabályok**

1. **Középkezdés:** a mérkőzés elején és minden gól után középkezdés következik, az ellenfél játékosai minimum 5 méterre kell, hogy álljanak a labdától. Középkezdésből közvetlenül gól nem érhető el. Középkezdéskor a labda csak oldalirányú vagy hátrafelé történő átadással hozható játékba, ezen szabály megsértése esetén a vétlen csapat következik közvetett szabadrúgással;
2. **A labda játékba hozatala kirúgás esetén:** a játékteret az alapvonalon elhagyó labdát a kapus a büntetőterületen belülről (lépéskorlátozás nélkül) lábbal vagy kézzel is játékba hozhatja, az ellenfél játékosai a büntetőterületen belül nem tartózkodhatnak. A kapus a labdát a labda játékba hozatalakor, vagy a játék közben is átjuttathatja az ellenfél térfelére akár kézzel, akár lábbal is. A labda lábbal történő játékba hozatala csak földről történhet, kézből való kirúgás nem lehetséges. A labda kapus által történő játékba hozatala esetén gól közvetlenül (más játékos érintése nélkül) nem érhető el;
3. **Hazaadás:** a hazaadást a kapus nem foghatja meg;
4. **A labda játékba hozatala partbedobás / partrúgás esetén:** a játékteret az oldalvonalon elhagyó labdát kézzel és lábbal egyaránt játékba lehet hozni;
5. Szabálytalanul elvégzett partbedobásnál / partrúgásnál a partbedobás / partrúgás joga átszáll az ellenfélre. Partbedobás / partrúgás esetén az ellenfél játékosainak minimum 5 méterre kell állniuk a labdától. A partbedobást / partrúgást a labda birtoklását követő 10 másodpercen belül el kell végezni, ellenkező esetben a partbedobás / partrúgás joga átszáll az ellenfélre. Partbedobásból / partrúgásból közvetlenül (érintés nélkül) nem lehet gólt elérni;
6. **A labda játékba hozatala sarokrúgás esetén: sarokrúgás** esetén az ellenfél játékosainak minimum 5 méterre kell állniuk a labdától. Sarokrúgásból közvetlenül is elérhető gól. A kapusról az alapvonalat elhagyó labda után is sarokrúgás következik;
7. **Szabadrúgás:** a szabadrúgás azonnal elvégezhető. Az ellenfél játékosai a labdától 5 méterre helyezkedhetnek el;
8. **Les:** les nincs;
9. **Büntetőrúgás:** a büntetőrúgást a kaputól alapesetben 7 méterre lévő büntetőpontról kell elvégezni. A büntetőrúgást végző játékoson és az ellenfél – kötelezően a gólvonalon elhelyezkedő – kapusán kívül valamennyi pályán lévő játékosnak a büntetőterületen kívül és a büntetőrúgást elvégző játékostól legalább 5 méterre kell állnia. A kapusról vagy kapufáról visszapattanó labda továbbra is játékban marad;
10. **Becsúszó szerelés:** becsúszó szerelés nem engedélyezett, azonban a becsúszást abban az esetben nem kell büntetni, ha a becsúszó játékos közelében nincs ellenfél, és a mozdulata a labda megjátszására irányul. „Szabad labdára” történő becsúszás tehát engedélyezett, a „szabad labda” helyzetének megállapítása a játékvezető hatásköre;
11. **Sárga lapos büntetés:** ha egy játékos ugyanazon a mérkőzésen kettő sárga lapot kap a játékvezetőtől, akkor a második sárga lap után ki kell őt állítani 2 percre. A kiállítás idejének letelte után csapata más játékossal kiegészülhet, a kiállított játékos a következő mérkőzésen játszhat. A kiállított játékosnak el kell hagynia a játékteret és a cserepadon sem foglalhat helyet. A sárga lapos figyelmeztetés mindig csak az adott mérkőzésre vonatkozik, a játékos azt nem viszi tovább;
12. **Piros lapos büntetés:** durva szabálytalanság esetén a játékost azonnali piros lappal kell büntetni, ami 5 perces kiállítást von maga után. A kiállítás idejének letelte után csapata más játékossal kiegészülhet. A kiállított játékosnak el kell hagynia a játékteret és a cserepadon sem foglalhat helyet. A kiállított játékos a soron következő mérkőzésen nem rendelkezik játékjogosultsággal. A szabálytalanság súlyosságának figyelembevételével a jegyzőkönyv alapján az MLSZ Megyei / Budapesti Igazgatóság grassroots koordinátora, vagy az igazgatóság versenyügyi biztosa határozza meg, hogy a játékos milyen mértékű eltiltásban részesül. Az eltiltásokról a programszervező MLSZ Megyei / Budapesti Igazgatóság nyilvántartást vezet és azt elérhetővé teszi honlapján;
13. **Súlyos fegyelmi vétség** elkövetése esetén a fegyelmi vétséget elkövető csapat kizárható, amelyről a programszervező MLSZ Megyei / Budapesti Igazgatóság grassroots koordinátora, vagy az igazgatóság versenyügyi biztosa által lefolytatott eljárás során dönthet;
14. **A mérkőzések eredménye után járó pontok:** a győzelemért 3 pont, döntetlen esetén 1 pont, vereségért 0 pont jár;
15. A **program lebonyolítási formájáról** a programszervező MLSZ Megyei / Budapesti Igazgatóság a versenyben résztvevő csapatok számától függően dönt;
16. Minden **egyéb kérdésben**, amelyre ezen Eljárási Rend nem tér ki, a labdarúgás általános szabályai alapján a programszervező MLSZ Megyei / Budapesti Igazgatóság dönt;
17. **Egyebek:** az adott program szervezője a helyi rendezési adottságokat, a játékosok testi épségét és a játék szellemét figyelembe véve eltérhet a játékszabályok egyes pontjaitól.

**A csoporton belüli sorrend meghatározása:**

1. legtöbb pont;
2. több győzelem;
3. jobb gólkülönbség;
4. több rúgott gól;
5. egymás ellen mérkőzések pontkülönbsége;
6. egymás ellen mérkőzések gólkülönbsége;
7. sportszerűségi ad hoc táblázaton elért jobb helyezés, amelyen a sárga lapok után 1, a piros lapok után 2 büntetőpont jár.

**11. Mérkőzésrendezési feladatok**

1. A program mérkőzéseit az előírt időszakokban kell megrendezni (lásd 3. pont);
2. A mérkőzéseken / tornákon a csapatok a csapatvezetők irányításával, lehetőség szerint az összes regisztrált játékossal vegyenek részt.

**Szervezési, rendezői előírások:**

1. Az MLSZ Megyei / Budapesti Igazgatóságok a program mérkőzéseinek szervezéséért felelnek. A mérkőzést / tornát rendező házigazda csapat felel a rendezésért és 1 fő főrendezőt köteles biztosítani. (A mérkőzésen / tornán résztvevő csapat játékosa és a csapatvezetője nem lehet az adott torna / mérkőzés főrendezője.);
2. A mérkőzéseket lehetőség szerint az MLSZ Országos Pályaépítési Programja keretében felépült létesítmények igénybevételével kell megrendezni;
3. A mérkőzéseket a szakmai követelményeknek megfelelő létesítményekben kell lebonyolítani;
4. A program rendezvényein a dohányzás csak a kijelölt helyeken lehetséges, a résztvevőkön kívül a torna rendezőjének felelőssége is ennek betartása, betartatása;
5. Az MLSZ és az UEFA megjelenését is elő kell segíteni (molinók) a tornákon;
6. Gondoskodni kell a programon résztvevők és az amatőr labdarúgás történései iránt érdeklődő közvélemény folyamatos és tárgyilagos tájékoztatásról;
7. Gondoskodni kell a csapatokkal érkező szurkolók, hozzátartozók kulturált és biztonságos elhelyezéséről. A játéktér megfelelő módon különüljön el a szurkolóktól, hozzátartozóktól. Biztosítani kell, hogy a pályán kizárólag a játékvezető, a mérkőző csapatok játékosai és vezetői lehessenek. Mindenki más tartózkodjon a lelátón vagy a pályán kívül. A pályán és a pályán kívül is érvényesüljön a fair play!;
8. Sérülés, baleset, rosszullét esetére biztosítani kell az azonnali elsősegélynyújtást (elsősegélynyújtó doboz a helyszínen, orvos vagy mentő minimum a közelben). A program rendezvényein a regisztrált játékosok az MLSZ által az alap OEP-biztosításon kívül is biztosítva vannak;
9. Az adott mérkőzés / torna rendezője köteles biztosítani: legalább 2 db 4-es vagy 5-ös, a korosztálynak megfelelő méretű meccslabdát, jelzőmezeket, pumpát vagy kompresszort és lehetőség szerint öltözési lehetőséget.

**12. Adminisztrációs feladatok**

1. Az MLSZ Megyei / Budapesti Igazgatóságok grassroots koordinátorainak a mérkőzések megrendezése előtt rögzíteniük kell a tornák helyszíneit és időpontjait az MLSZ Integrált Futball Alkalmazásában (a továbbiakban: IFA);
2. A játékvezetők / az MLSZ Megyei / Budapesti Igazgatóságok grassroots koordinátorok a mérkőzések jegyzőkönyveit, a mérkőzésen szereplő játékosokat, a gólszerzőket, a sárga és piros lapot kapott játékosokat, a félidei és a végeredményeket rögzíteniük kell az IFA -ban.

**13. A megyei grassroots koordinátorok egyéb feladatai**

1. Feladatuk az eljárási rendben foglaltak betartatása;
2. Elő kell segíteniük minél több település csapatainak a programhoz való kapcsolódását;
3. Feladatuk körzetek / csoportok kialakítása minél több csapat, játékos részvételével;
4. Elő kell segíteniük a csapatok regisztrációját;
5. Ösztönözniük kell a csapatokat rendszeres labdarúgó-foglalkozások megtartására;
6. Folyamatosan kapcsolatot kell, hogy tartsanak a programban érintettekkel és határidőre kell teljesíteniük a vállaltakat;
7. Tevékenységüket az MLSZ szakmai és nevelési elveinek alkalmazásával kell végezniük, az illetékes programszervező Megyei / Budapesti Igazgatóság felügyeletével, annak keretei között.

**14. A program díjazásai**

1. Az 1-3. helyezett csapatok oklevél-, érem- és serlegdíjazásban részesülnek;
2. A gólkirályok serlegdíjazásban részesülnek;
3. Az adott szervező MIG saját hatáskörében egyéb díjazást is nyújthat.

**15. Iránymutatás a COVID-19 járványügyi készültség időszakában**

1. Akinek bármilyen betegségre utaló tünete van, vagy a családjában bárki hatósági karantén alatt áll vagy 2 héten belül COVID-19 fertőzött személlyel érintkezett, nem vehet részt a mérkőzéseken;
2. A mérkőzéseket / tornákat lehetőség szerint szabadtéren kell lebonyolítani, törekedve a szabadtéri infrastruktúra maximális kihasználására;
3. Zárt térben rendezendő mérkőzéseken / tornákon kötelező a folyamatos szellőztetés, a légcsere biztosítása. Amennyiben a testmozgásra használt teremben nincs lehetőség a folyamatos szellőztetésre, légcserére, abban az esetben nem engedélyezhető a beltéri tornák megtartása;
4. Kötelező a kéz rendszeres mosásának és / vagy fertőtlenítésének biztosítása, a mérkőzésnek otthont adó létesítmény helységeiben kötelező a fertőtlenítőszerek kihelyezése;
5. A maszkhasználat a mérkőzéseken tilos, a pályán nem levő játékosoknak, a csapatvezetőknek és a mérkőzésen részt vevő egyéb személyeknek ajánlott;
6. Kötelező egymástól a 2 méteres távolság tartása a pályán nem levő játékosoknak, a csapatvezetőknek és a tornán részt vevő egyéb személyeknek;
7. Biztosítani kell a használt sporteszközök fertőtlenítését;
8. Szigorúan szabályozni kell az öltözők használatát, amelyet rendszeresen szellőztetni és fertőtleníteni kell. A szabályozás terjedjen ki az egy időben maximálisan bent tartózkodó játékosok számára, a kisebb csoportokban történő át- és visszaöltözésre. Az öltözőket úgy kell átrendezni, hogy a biztonságos, legalább 2 méteres távolság biztosított legyen. Szükség esetén alternatív öltözői helyszínek bevonása is szükséges lehet;
9. Az egyéni zuhanyzás javasolt (elkerülendő a gőzt, mint a vírust jól közvetítő közeget), mérlegelendő az otthoni zuhanyzás lehetősége is;
10. A mérkőzéseken kerülendők a szokásos gólöröm formák (kézfogás, puszi, összeölelkezés stb.).

**Budapest, 2021. augusztus 15.**

1. **sz. melléklet: KISKÖZÖSSÉGEK ALTERNATÍV LABDARÚGÓ PROGRAMJA NEVEZÉSI LAP**

|  |  |
| --- | --- |
| **Település neve** (ahonnan a csapat nevez) |  |

|  |  |
| --- | --- |
| **Csapatnév**  (az önkormányzat nevéből és egy – az MLSZ által elfogadott, a közízlést, a közerkölcsöt, a mindennapi együttélést nem sértő fantázianévtagból állhat) |  |

|  |  |
| --- | --- |
| **Korosztály**  Kérem jelölje meg (tegyen egy X-et a korosztály mögötti négyzetbe), hogy melyik korosztályban szeretnének nevezni! | |
| 6-10 éves korig (lányok és fiúk együtt is szerepelhetnek) |  |
| 11-14 éves korig (csak fiúk, vagy csak lányok szerepelhetnek) |  |
| 15-18 éves korig (csak fiúk, vagy csak lányok szerepelhetnek) |  |
| 16 év felett (csak fiúk, vagy csak lányok szerepelhetnek) |  |

|  |  |  |
| --- | --- | --- |
| **Nevezést kitöltő adatai** | | |
| név: | telefonszám: | e-mail cím: |

|  |  |  |
| --- | --- | --- |
| **18 éven felüli kísérő-csapatvezető adatai** | | |
| név: | telefonszám: | e-mail cím: |

|  |  |  |
| --- | --- | --- |
| **Csapatkapitány adatai** | | |
| név: | telefonszám: | e-mail cím: |

|  |  |  |  |  |  |
| --- | --- | --- | --- | --- | --- |
| **Csapattagok felsorolása (csapatkapitány is)** | | | | | |
|  | név | neme (férfi/nő) | születési idő | születési hely | anyja neve |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 11. |  |  |  |  |  |
| 12. |  |  |  |  |  |
| 13. |  |  |  |  |  |
| 14. |  |  |  |  |  |
| 15. |  |  |  |  |  |
| 16. |  |  |  |  |  |
| 17. |  |  |  |  |  |
| 18. |  |  |  |  |  |

1. **sz. melléklet “TÖRVÉNYES KÉPVISELŐ HOZZÁJÁRULÓ NYILATKOZATA”**

Alulírott, ……………………………..(név) (Anyja neve: …………………………………….

Lakcím……..…………………………………………….Szem. ig. szám: …...…………), mint

…………………………………..(kiskorú neve) (Anyja neve: ………………............, Születési hely:…………………………. Születési idő: ……………...) kiskorú személy törvényes képviselője, aláírásommal tudomásul veszem és hozzájárulok ahhoz, hogy a fent nevezett kiskorú személy saját felelősségére részt vegyen a Kisközösségek Alternatív Labdarúgó Program mérkőzésein.

Alulírott törvényes képviselő aláírásommal igazolom, hogy a nevezési helyszínén, illetve az adatvedelem.mlsz.hu oldalon is elérhető adatkezelési tájékoztatót megismertem és az érintettel megértettettem.

Hely, dátum:………………………………………………

…………………a kiskorú aláírása

………………………………..

a kiskorú törvényes képviselőjének aláírása

Kelt, mint fent az alábbi Tanúk előtt:

1. **tanú**

Név: …………......................................................

Lakcím: ………………………………………………………………….

Személyi okmány típusa és száma: …………………………………..

Aláírás: ……………………………………..

1. **tanú**

Név: ………….....................................................

Lakcím: ………………………………………………………………

Személyi okmány típusa és száma: …………………………………..

Aláírás: ……………………………….......